section_heading: Singlovi
paragraph_text: "Give It 2 Me" je izdan 4. lipnja 2008. pod Warner Bros. Recordsom kao drugi singl s albuma. Kritičari su hvaili pjesmu. Pjesma je bila Madonnin 39. broj 1 na Billboard Hot Dance Club Play ljestvici. Na Billboard Hot 100 je ušao samo jedan tjedan i to na 57. mjestu zbog ograničenog radijskog emitiranja. Pjesma je dospjela na prva mjesta ljestvica u Nizozemskoj i Španjolskoj, dok je u ostatku Europe ušla u Top 10. Glazbeni video je inspiriran Madonninim snimanjem za časopis Elle a pojavljuje se i Pharrell. Kritičari su hvalili i video zbog Madonninog retro izgleda. Pjesma je zaradila nominaciju za Grammy u kategoriji "najbolje dance izdanje".